গুয়াতেমালার স্বাধীনতা ঘোষণা আইন
মধ্য আমেরিকার স্বাধীনতা ঘোষণা আইন () গুয়াতেমালা প্রদেশের প্রাদেশিক কাউন্সিল কর্তৃক প্রণীত বৈধ দলিল। গুয়াতেমালার স্বাধীনতা ঘোষণা আইন নামে পরিচিত এ দলিলে স্পেনীয় সাম্রাজ্য থেকে মধ্য আমেরিকার স্বাধীনতার দাবী উত্থাপন করা হয় ও অন্যান্য প্রদেশকে অংশগ্রহণের আমন্ত্রণ জানানো হয়। গুয়াতেমালা রাজতন্ত্রের কংগ্রেসে দূত প্রেরণ করে এ অঞ্চলের স্বাধীনতার রূপরেখা সম্পর্কে অবগত করা হয়েছিল। অতঃপর ১৫ সেপ্টেম্বর, ১৮২১ তারিখে এটি আইনে রূপান্তরিত হয়।
বাংলাদেশের স্বাধীনতার ঘোষণাপত্র
বাংলাদেশের স্বাধীনতার ঘোষণাপত্র প্রবাসী বাংলাদেশ সরকার বা মুজিবনগর সরকার কর্তৃক ১৯৭১ সালের ১৭ এপ্রিল তারিখে আনুষ্ঠানিকভাবে ঘোষিত একটি ঘোষণাপত্র। যতদিন বাংলাদেশের স্বাধীনতা যুদ্ধ চলেছে ততদিন মুজিবনগর সরকার পরিচালনার অন্তর্বর্তীকালীন সংবিধান হিসেবে এই ঘোষণাপত্র কার্যকর ছিল। ১৯৭১ সালের ১৬ ডিসেম্বর স্বাধীন বাংলাদেশ শত্রুমুক্ত হওয়ার পরও এই ঘোষণাপত্র সংবিধান হিসেবে কার্যকর ছিল। ১৯৭২ সালের ১৬ ই ডিসেম্বর তারিখে যখন দেশের নতুন সংবিধান প্রণীত হয় তখন সংবিধান হিসেবে এর কার্যকারিতার সমাপ্তি ঘটে।